《踏莎行（季功席上赋，时移尊就月，凉意甚佳，主人亲摘阮以娱客，故云）》
宋代·郭应祥

露湿冠巾，风生襟袖。月华耿耿明如昼。主人情意十分浓，阮咸明膝清音奏。

渐永更筹，新凉气候。穿针乞巧看看又。却怜相聚日无多，偷闲且可陪觞豆。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。